fi en fi fi fi fi fi fi fi fi en fi en fi fi fi fi fi fi en fi fi fi fi en fi en de fi fi fi fi de fi fi fi fi fi hbs_lat fi fi fi fi fi nl fi fi fi nl nl fi fi fi nl nl nl nl nl nl fi en fi it fi fi fi fi fi fi fi fi fi fi fi fi fi fi it fi fi fi fi fi fi fi nl fi fi fi fi fi fi fi fi en wuu fi fi fi en en fi en fi en wuu fi fi fi en en fi en en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fr fi fi fi fi fi en fi fi fi fi fi fi fi fi fi fi fi nl fi fi en fi fi fi es es en es fi fi
Krista Bakker jättää kansainväliset kilpakentät – jäähyväisturnaus New Yorkissa - Golfpiste.com
27.9.–4.10. - Live Scoring - Seuraa suomalaisten menestystä
DP World TourAlfred Dunhill Links ChampionshipTapio Pulkkanen, Kalle Samooja, Sami VälimäkiPGA TourSanderson Farms ChampionshipChallenge TourHopps Open de ProvenceRoope Kakko, Oliver Lindell
LPGA TourThe Ascendant LPGA benefiting Volunteers of AmericaMatilda Castren, Sanna NuutinenEpson TourTuscaloosa Toyota ClassicKiira RiihijärviAsian TourMercuries Taiwan MastersJanne Kaske
Nordic LeagueGumbalde Open by Destination GotlandJonatan Jolkkonen, Tyko Tuohimaa, Saku Tuusa
DP World TourKarsintakilpailu (1. vaihe/Tanska)Niclas Hellberg, Matias Honkala, Ilari SauloAlps TourCastelconturbia Alps Open Eemil AlajärviPro Golf TourCastanea Resort ChampionshipLassi Burman, Alex Hietala
Nordic LeagueGumbalde Open by Destination GotlandJonatan Jolkkonen, Tyko Tuohimaa, Saku Tuusa
Kilpagolf - Ladies European Tour
Krista Bakker jättää kansainväliset kilpakentät – jäähyväisturnaus New Yorkissa
Teksti Marko Kuivasaari Tiistaina 20. syyskuuta 2022
Krista Bakker pelaa lokakuussa viimeisen kerran Ladies European Tourilla. Kuva: Getty Images
Bakker on kouluttautumassa kiinteistönvälitysalalle.
Ladies European Tourilla pelaava Krista Bakker lopettaa kilpauransa kansainvälisellä tasolla. Bakkerin viimeiseksi LET-turnaukseksi tulee jäämään lokakuun puolivälissä New Yorkissa pelattava Aramco Team Series -kilpailu.
Bakker kertoo, että peliuran osalta mitään ei ole jäänyt hampaankoloon. Nyt oli vain aika kääntää katseet toisaalle ja aloittaa uusi ura kiinteistönvälitysalalla.
”Asunnot ja sisustaminen ovat aina olleet lähellä sydäntäni. Olen aloittanut työnantajani Bo LKV:n järjestämän kolme kuukautta kestävän koulutuksen. Kun olen suorittanut kokeen hyväksytysti, voin alkaa toimimaan laillistettuna kiinteistönvälittäjänä”, hän kertoo.
Ajatus peliuran lopettamisesta ehti pyöriä Bakkerin mielessä pitkin vuotta, mutta sitovan ratkaisun hän teki vasta syksyn tullen.
”Henkilökohtaiset kilpailut eivät sujuneet uuden tulemisen jälkeen niin hyvin kuin olisin toivonut, mutta se ei vaikuttanut päätökseeni. Olisin vaihtanut alaa, vaikka olisin saavuttanut voittoja. Elämäni on nyt sellaisessa pisteessä.”
Uudella tulemisella Bakker tarkoittaa tekemäänsä comebackia ensimmäisen, loppuvuodesta 2019 ilmoitetun lopettamispäätöksen jälkeen. Tuolloin Bakker ehti olla kilpakentiltä poissa vain noin puolitoista vuotta.
”Tällä kertaa päätös pitää sataprosenttisesti kansainvälisen kilpagolfin osalta”, hän vakuuttaa.
Bakker, 28, sanoo, ettei ole kokenut ammattilaisuraa kuluttavana, vaativana kylläkin.
”Jokaisesta hetkestä olen nauttinut, vaikka kyllä golfammattilaisen arki on kovaa työntekoa ja sisältää paljon matkustamista.”
Maailmanlistalla sijalla 475 oleva Bakker sijoittui tänä vuonna Asian Tourin ja LET:n yhteiskilpailussa 20:nneksi, kun huomioidaan pelkästään turnaukseen osallistuneet naiset. Paras LET-saavutus oli Tsekin kisan 30. sija.
Krista Bakker juhli toukokuussa Bangkokissa Aramco Team Series -joukkuekilpailun voittoa Kuva: Neville Hopwood/LET
Bakker kunnostautui tällä ja edelliskaudella kiertueen Aramco Team Series -joukkuekilpailuissa, joissa hän tilastoi kaksi voittoa ja yhden kolmannen sijan. Näissä hän kokosi uransa suurimmat palkintosummat kuitattuaan kahden joukkueturnauksen voitosta yhteensä noin 77 000 euroa.
Parhaina amatöörivuosien saavutuksinaan hän pitää MM- ja EM-joukkuepronssia sekä EM-kisojen henkilökohtaista EM-pronssia.
”Korkealle arvostan myös MM-joukkueturnauksen henkilökohtaisen kisan kakkostilaa heti Lydia Kon jälkeen. Ammattilaiskentiltä ykköseksi nousee viime lokakuussa Espanjassa saavutettu LET:n kilpailun kolmas sija.”
Ladies European Tourilla hän ylsi kymmenen parhaan joukkoon viidesti, ja vuonna 2015 hän otti LET Access Series -kiertueella yhden voiton ja oli kahdesti toinen.
”Ihan kivasti on tullut menestystä ja samalla tavalla määrätietoisesti tavoittelen menestystä myös uudella työurallani.”
Yhdysvalloissa pelaaminen ei ollut koskaan isänsä Karin valmentaman Bakkerin tavoite. Hän kertoo aina halunneensa asua Euroopassa ja toteaa, että Yhdysvalloissa kilpaileminen olisi edellyttänyt muuttoa Atlantin taakse ja toisenlaisen elämäntyylin omaksumista.
Kysymykseen, missä mielestäsi olit eniten maailmantähtiä jäljessä, hän mainitsee puttipelin ja lähestymiset, joilla palloa pitäisi saada viiden metrin sisälle reiästä.
”Myös draivaamisen osalta oli tänä vuonna hakemista, mutta saimme avaukset tässä kauden edetessä kuntoon.”
Kahdeksan vuotta Ladies European Tourilla pelannut Bakker sanoo jäävänsä kaipaamaan kiertueella eniten suomalaisia ”tour-siskojaan”. Golfia hän aikoo intensiivisesti harrastaa jatkossakin ja pitää mahdollisena osallistua aikataulujen salliessa joskus Finnish Tourin kilpailuihin.
”Eikä golfista taida päästä eroon uudessa työpaikassakaan. Täällä tuntuu olevan paljon lajin harrastajia, ja monet sanoivat tietävänsä minut golfturnauksista”, Bakker naureskelee.
Matilda Castren ei löytänyt parasta peliään päätöskierroksella
Itsevarmuus huipussaan – Mississippin kisan voittaja tuuletteli saavutustaan jo kesken ratkaisuputin
Päätösreiän birdie sinetöi Pulkkaselle top 10 -sijoituksen – Välimäki oli päivän parhaimmistoa Old Coursella
Aamuvirkkuna kentällä ollut Matilda Castren säilytti asemansa kolmannella kierroksella
Tapio Pulkkasen vakuuttava vire jatkui myös Old Coursella – ”Hyvin oli pallo hallussa tänäänkin”
Matias Honkala taisteli kalkkiviivoilla jatkoon DP World Tourin karsinnoissa
Lyhyen karsiutumisputkensa katkaissut Matilda Castren: ”Se piristää mieltä, kun saa pelata viikonloppunakin”
Torjuntavoitto Kingsbarnsilla – Tapio Pulkkanen venytti ankarassa säässä top 10:een
Hankalat lipunpaikat ja navakka tuuli Castrenin ja Nuutisen kiusana Texasissa
Kiira Riihijärven huippukierros jo lähes sinetöi LPGA Tourin pelioikeuden
Oma kommentti Peruuta vastaus
Kiira Riihijärven huippukierros jo lähes sinetöi LPGA Tourin pelioikeuden
Matilda Castren ei löytänyt parasta peliään päätöskierroksella
Itsevarmuus huipussaan – Mississippin kisan voittaja tuuletteli saavutustaan jo kesken ratkaisuputin
Päätösreiän birdie sinetöi Pulkkaselle top 10 -sijoituksen – Välimäki oli päivän parhaimmistoa Old Coursella
Golfmatkojen kysyntä on parhaillaan huimaa – “Koko Eurooppa haluaa matkustaa tällä hetkellä”
Oppaana Kenttäranking: Itä-Suomessa vaihtui kärjen järjestys – Top 10:een kolmaskin kenttä
Ursula Wikströmin vahva syysvire jatkuu – studiossa puhutti myös nuorten golfharrastus ja elämä
Golfpiste Podcast · #182 – Ursula Wikströmin vahva vire jatkuu – studiossa puhutti myös nuorten golfaaminen ja elämä
- Live Scoring -
Golflehden julkaisuaikataulu Golflehti & Golfpiste mediakortti Mediahinnasto Tietoa verkon kävijöistä Golfpisteen yhteystiedot Lähetä palautetta
Digipalvelut (09) 156 6227 Avoinna ma–pe 8–16 Painettu lehti (09) 156 665 Avoinna ma–pe 8–17 (digi) digi@otavamedia.fi asiakaspalvelu@otavamedia.fi Tietosuojaseloste Käyttöehdot Evästeasetukset
Tilaa Golfpisteen maanantaisin ja perjantaisin lähetettävä uutiskirje, niin pysyt ajan tasalla golfalan ilmiöistä ja uutisista! Tilaa kirje syöttämällä sähköpostiosoitteesi alla olevaan kenttään.